පොල්බොඩය. හදිසියේ සුළි සුළඟින් හෝ අවශ්‍යතාවයක් නිසා කපා දැමූ පොල් ගසක පොල්බොඩයක අසූව හෝ අනූව දශකයේ ඉපදුනු ඔබට නුපුරුදු අත්දැකීමක් විය නොහැක. සාමාන්‍යයෙන් තාල වර්ගයේ ගස්වල ලපටි බොඩය ඉතාමත් මිහිරි කිරි රසෙන් සහ පැණි රසකින් යුක්තවේ. එකල වත්ත පහල ඇවිදින විට කිතුල් පැළයක් දුටු විට බොඩය ඇද සැපීම පැරැන්නන්ගේ පුරුද්දක් වී තිබිණි. සැබැවින්ම කිතුල් බොඩයද ඉතාමත් මිහිරි පැණි රසකින් යුක්තය. 

ශ්‍රී ලංකාවේ භාවිතයට නොගත්තත් පොල් වගා කරන අනෙක් රටවල පොල් බොඩය ආහාරයක් ලෙස වාණිජව අලෙවි කිරීම සිදුකරයි. සාමාන්‍යයෙන්  පොල් බොඩයක මිල ශ්‍රී ලංකාවේ මුදලින් රුපියල් 25000/= ක මුදලකට ආසන්න වෙයි. පොල් බොඩය කපා දැමීමෙන් ශාකය මිය යන නිසා මෙය "මිලියනපතියන්ගේ සලාදය" ලෙස හඳුන්වනු ලබයි......

මෙය පොල් වලට පමණක් සීමා නොවන බොහොමයක් තාල වර්ගවල ශාකයන්හි ලපටි බොඩය වෙනත් රටවල ආහාරය සඳහා භාවිතා කරයි. නමුත් පොල් ගසේ ඇති ප්‍රණීත රසය සහ පැණි රහ නිසා විශේෂ වේ.